ڕێنان لۆدی
ڕێنان ئەگوستۆ لۆدی دۆس سانتۆس (لەدایکبووی ٨ی نیسانی ١٩٩٨)، ناسراوە بە ڕێنان لۆدی، یاریزانێکی پیشەگەری تۆپی پێی بەڕازیلییە کە یاری دەکات وەک بەرگریکاری باڵی چەپ لە خولی نایابی ئینگلیزی (پرێمییەرلیگ)بۆ یانەی نۆتینگام فۆرێست، بە خواستن لە یانەی لالیگا ئەتلێتیکۆ مەدرید و ھەڵبژاردەی تۆپی پێی بەڕازیل.

کاروانی یانە

ئەتلەتیکۆ پارانسێ 
لە سێرانا، ساو پاولۆ لەدایکبووە، لۆدی لە ساڵی ٢٠١٢ چووە ناو تیمی لاوانی ئەتلەتیکۆ پارانێسێ. لە ١٤ی تشرینی یەکەمی ٢٠١٦ یەکەمین یاری خۆی بۆ یانەکە لە خولی پلە یەکی بەڕازیل ئەنجامدا، لە دۆڕاندنی ١–٠ بەرامبەر گرێمیۆ لە دەرەوەی یاریگای خۆیان.

لۆدی دواتر بەشداری کرد لەگەڵ تیمی خوار ٢٣ ساڵان لە جامی پاراناێس، و یەکەم گۆڵی پیشەگەری تۆمارکرد لە ٢٥ی ئازاری ٢٠١٨، کە لە یارییەکدا ٥–٠ بردیانەوە لە یاریگای خۆیان بەرامبەر مارینگا. دوای سێ ڕۆژ گرێبەستەکەی درێژکردەوە تا ئازاری ٢٠٢١.

لۆدی بوو بە یاریزانێکی سەرەکی لەژێر سەرپەرشتی ڕاھێنەری نوێ تایاگۆ نونێس و گرێبەستەکەی نوێکردەوە تا ساڵی ٢٠٢٢ لە ١٠ی ئابی ٢٠١٨.

ئەتلەتیکۆ مەدرید 

لە ٢٨ی حوزەیرانی ٢٠١٩، یانەی خولی پلە یەکی ئیسپانی - لالیگا ئەتلەتیکۆ مەدرید گەیشتە ڕێکەوتنێک لە بنەڕەتدا لەگەڵ ئەتلەتیکۆ پارانسێ بۆ گواستنەوەی لۆدی. گرێبەستەکە لە ٧ی تەممووزی ٢٠١٩ تەواو بوو و لۆدی گرێبەستێکی بۆ ماوەی شەش ساڵ لەگەڵ یانەکە واژوو کرد.
لە ٢٤ی تشرینی دووەمی ٢٠١٩، لۆدی یەکەم گۆڵی بۆ ئەتلەتیکۆ تۆمارکرد لە یارییەکدا کە ١–١ بەرامبەر بوون لەگەڵ گرانادا. لە ١٦ی ئایاری ٢٠٢١، لۆدی وەک یەدەگ ھاتە یاریگا و گۆڵی یەکسانکردنی تۆمارکرد لە بردنەوەی ٢–١ لە یاریگای خۆیان بەرامبەر ئۆساونا کە یانەکەی لە پێشبڕکێی بە پاڵەوان بوون ھێشتەوە بەرامبەر ڕیال مەدرید. ھەفتەی دواتر، کاتێک ئەتلەتیکۆ دوا یاریی پاڵەوانێتییەکەی بردەوە، لۆدی بوو بە پاڵەوانی لا لیگا لە وەرزی ٢٠٢٠–٢١ وەک بەشێک لە تیمەکە.

لە ١٥ی ئازاری ٢٠٢٢، لۆدی یەکەم گۆڵی خۆی لە خولی پاڵەوانەکانی ئەورووپا تۆمارکرد بۆ یارمەتیدانی ئەتلەتیکۆ مەدرید لە ئۆڵد ترافۆرد بۆ بردنەوە لە مانچستەر یونایتد و گەیشتنە چارەکی کۆتایی پاڵەوانێتییەکە بە ئەنجامی گشتی بردنەوەی ٢–١ بە ھەردوو یاری.

نۆتینگھام فۆرێست (خواستن) 
لە ٢٩ی ئابی ٢٠٢٢، لۆدی گواسترایەوە بۆ پرێمیەرلیگ و لەگەڵ یانەی نۆتینگام فۆرێست گرێبەستێکی بە خواستن بۆ ماوەی یەک وەرز واژوو کرد.

کاروانی نێودەوڵەتی 
لۆدی یەکەمین یاری خۆی بۆ ھەڵبژاردەی تۆپی پێی بەڕازیل ئەنجامدا لە ١٠ی تشرینی یەکەمی ٢٠١٩، بە شێوەی یەدەگ لە جێگای ئەلێکس ساندرۆ ھاتە یاریگاوە لە یارییەکدا کە ١–١ بەرامبەر بوون لەگەڵ سێنگال.

ئاماری کاروانی وەرزشی

یانە

نێودەوڵەتی

خەڵاتەکان 
ئەتلەتیکۆ پارانسێ
 جامی ئەمریکای باشوور: ٢٠١٨
 پاڵەوانییەتی پارانسێ: ٢٠١٨

ئەتلەتیکۆ مەدرید
 لالیگا: ٢٠٢٠–٢١

سەرچاوەکان 

یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵات لە ئیسپانیا
یاریزانانی تۆپی پێی دوور لە وڵاتی بەڕازیلی
یاریزانانی ھەڵبژاردەی تۆپی پێی بەڕازیل
یاریزانانی لا لیگا
یاریزانانی تۆپی پێی بەڕازیلی
زیندووان
لەدایکبووانی ١٩٩٨
CS1 Spanish-language sources (es)